**Bukas na Ngayon: Gawad sa Pondo para sa Pagbuo ng Kapasidad para sa Pagiging Patas sa Pagkain ng Lungsod ng Seattle**

Ang Pondo para sa Pagiging Patas sa Pagkain ay programa ng Department of Neighborhoods (DON) ng Seattle. Ang layunin ng Pondo ay mamuhunan sa gawaing pinamumunuan ng komunidad na nag-aambag sa isang pantay at napapanatiling lokal na sistema ng pagkain. Ang ibig naming sabihin sa 'sistema ng pagkain' ay anumang aktibidad na nauugnay sa pagkain, maaaring kabilang dito ang pagpapatubo, pagkuha, paghahanda, pag-aaral tungkol sa, o pamamahagi ng pagkain, at/o pamamahala ng basura ng pagkain.

Sinusuportahan ng Pondo para sa Pagiging Patas sa Pagkain ang trabahong pinamumunuan ng mga nakakaranas ng pinakamaraming hindi pagkakapantay-pantay sa pagkain at kalusugan: Black, Indigenous, People of Color (BIPOC), mga imigrante, mga refugee, mga taong may mababang kita, mga kabataan, at/o mga matatanda.

Sa unang taon nito, binibigyan ng priyoridad ng Gawad sa Pondo para sa Pagbuo ng Kapasidad para sa Pagiging Patas sa Pagkain ang mga organisasyon at grupo ng komunidad na may taunang badyet na mas mababa sa $500,000. Ang intensyon ay magbigay ng pagpopondo sa mga maliliit, katutubo na organisasyon na sa kasaysayan ay may limitadong access sa pagpopondo ng gobyerno. Ang mga indibidwal na gawad ay magiging $5,000-$20,000 at ang kabuuang pondong magagamit sa taong ito ay halos $300,000.

Ang proseso ng pagsusumite ay binubuo ng isang nakasulat na aplikasyon at isang birtuwal na panayam.

**Impormasyon ng Gawad sa Pondo para sa Pagbuo ng Kapasidad para sa Pagiging Patas sa Pagkain:**

**Halaga ng Gawad:** $5,000 hanggang sa $20,000

**Haba ng Proyekto:** Hanggang 24 na buwan

**Bukas ang Aplikasyon:** Mula Lunes, ika-1 ng Mayo, 2023 hanggang ika-31 ng Oktubre, 2023 (o hanggang maubos ang pondo)

**Deadline ng Aplikasyon:** Binabase ang huling araw sa nalalabing pondo

**Aplikasyon**: maikling salaysay at 30-45 minutong virtual na panayam

**Paunawa ng Desisyon:** sa loob ng 3 linggo ng virtual na panayam

**Sino ang dapat mag-apply**:

* Mga organisasyong may 501(c)(3) nonprofit na status na may taunang badyet na $500k o mas mababa, o
* Mga grupo ng komunidad na may taunang badyet na $500k o mas mababa na mayroong piskal na sponsor na may 501(c)(3) nonprofit na katayuan,
* Mga tribo at organisasyon ng tribo,
* Mga organisasyon at grupo na pinamumunuan ng mga pinakanaapektuhan ng hindi pagkakapantay-pantay sa pagkain at kalusugan: Itim, Katutubo, Ibang lahi (Black, Indigenous, People of Color) (BIPOC), mga imigrante, mga refugee, mga taong mababa ang kita, kabataan, at/o mga matatanda.

**Ang mga karapat-dapat na panukala ay dapat**:

* Nangyayari sa loob ng Seattle
* Madaling mapuntahan at mapakinabangan ng mga taong nakatira, nag-aaral, nagtatrabaho at/o sumasamba sa Seattle
* Nakatuon sa pag-aambag sa isang pantay at napapanatiling lokal na sistema ng pagkain
* Makukumpleto sa loob ng 24 na buwan ng pagpirma ng kontrata

**Upang matuto nang higit pa tungkol sa Pondo, mangyaring bisitahin ang aming** [**website**](https://www.seattle.gov/neighborhoods/community-grants/food-equity-fund-)**.**

Dito ninyo makikita ang mga pangunahing detalye tungkol sa proseso ng aplikasyon at isang checklist ng lahat ng kinakailangang materyales:

1. [Aplikasyon](https://www.seattle.gov/documents/Departments/Neighborhoods/NMF/Food%20Equity%20Fund/Capacity-Building-Application.docx)
2. [Mga Patnubay](https://www.seattle.gov/documents/Departments/Neighborhoods/NMF/Food%20Equity%20Fund/Capacity-Building-Guidelines.pdf)
3. [Mga Tanong sa Pagsasalaysay](https://www.seattle.gov/documents/Departments/Neighborhoods/NMF/Food%20Equity%20Fund/Capacity-Building-Application.docx)
4. [Mga Attachment: Kahilingan sa Pagbibigay ng Badyet at Plano ng Trabaho](https://www.seattle.gov/documents/Departments/Neighborhoods/NMF/Food%20Equity%20Fund/Capacity-Building-Attachments.docx)

Paki-email ang lahat ng kinakailangang materyales sa [foodequityfund@seattle.gov](mailto:foodequityfund@seattle.gov).

**Suporta sa wika:**

Kami ay kasalukuyang tumatanggap lamang ng mga aplikasyon na nakasulat sa Ingles. Gayunpaman, kung inyong nais ang isa-sa-isang suporta sa isang wika maliban sa Ingles, maaari kaming magtakda ng birtuwal na pagpupulong kasama ang isang tagapagsalin nang walang bayad. Maaari lamang na magpadala ng email sa [foodequityfund@seattle.gov](mailto:foodequityfund@seattle.gov) o tawagan kami sa 206-727-3663 upang humiling ng tagapagsalin.

**Para sa karagdagang impormasyon at suporta:**

|  |  |
| --- | --- |
| **Mga sesyon ng impormasyon:** Makinig sa isang maikling presentasyon tungkol sa proseso ng aplikasyon at magtanong. Ang parehong impormasyon ay sasaklawin sa lahat ng tatlong sesyon. Makukuha ang interpretasyon sa isang linggong abiso. Mangyaring magparehistro [dito](https://forms.office.com/g/JFsqrvUjNM). | |
| Petsa at Oras: | Paano sumali nang birtual: |
| Lunes, ika-15 ng Mayo, 2023  1:00 – 2:00 ng hapon | Link: [Sesyon ng Impormasyon sa Pondo para sa Pagiging Patas sa Pagkain #1](https://seattle.webex.com/seattle/j.php?MTID=ma7bb8cb711665781fc153d8067b00bdd)  Sumali sa pamamagitan ng telepono: (206) 207-1700  Access Code: 2480 103 9583 |
| Miyerkules, ika- 14 ng Hunyo, 2023  10:00 – 11:00 ng umaga | Link: [Sesyon ng Impormasyon sa Pondo para sa Pagiging Patas sa Pagkain #2](https://seattle.webex.com/seattle/j.php?MTID=m45136d4417c9de9d7ca7aac970ab796a)  Sumali sa pamamagitan ng telepono: (206) 207-1700  Access Code: 2492 040 6600 |
| Martes, ika-27 ng Hunyo, 2023  10:00 – 11:00 ng umaga | Link: [Sesyon ng Impormasyon sa Pondo para sa Pagiging Patas sa Pagkain #3](https://seattle.webex.com/seattle/j.php?MTID=mdc42f699beeb39af2e5ac7ff19b2afe7)  Sumali sa pamamagitan ng telepono: (206) 207-1700  Access Code: 2482 435 9514 |

Upang mag-set up ng oras upang makipagkita nang isa-isa sa isang project manager at makatanggap ng tulong sa inyong aplikasyon, mangyaring makipag-ugnayan sa amin sa (206) 727-3663 o [foodequityfund@seattle.gov](mailto:foodequityfund@seattle.gov)